google/wiki40b huggingface dataset:
Edna St. Vincent Millay

Edna St. Vincent Millay (22. veebruar 1892 – 19. oktoober 1950) oli Ameerika luuletaja ja näitekirjanik, esimene Pulitzeri preemia saanud naine. Ta elas ebaregulaarset boheemlaslikku elu ning tal oli mitmeid armusuhteid nii meeste kui naistega. Oma proosatöödes kasutas ta pseudonüümi Nancy Boyd.

Biograafia

Millay sündis põetaja Cora Lounella (neiupõlvenimega Buzzelle) ja Henry Tollman Millay, kes oli kooliõpetaja, peres. Edna keskmine nimi tuleneb New Yorgi St. Vincenti haiglast, kus Edna onu elu päästeti vahetult enne Edna sündi.
Aastal 1904 lahutas Cora end Edna isast ning kaotas seeläbi kogu oma rahalised ressursid. Cora ja tema kolm tütart: Edna, Norma ja Kathleen rändasid linnast linna, saades abi sõpradelt ja sugulastelt. Ehkki Cora oli vaene, oli tal mitmeid klassikalisse kirjandusse kuuluvaid teosed, kuhu kuulusid muu hulgas William Shakespeare'i ja John Miltoni teosed. Cora luges neid teoseid alati oma lastele.
Lõpuks jäädi pidama Camdeni linnas Maine'i osariigis. Väike maja, kus elama asuti, kuulus Cora asisele tädile. Seal kirjutas Edna oma esimesed luuletused, mis hiljem tõid talle ka kuulsuse.
Enoolid

Enoolid (ka alkenoolid) on alkeenid, mille molekulis sisaldub hüdroksüülrühm kaksiksidemega seotud süsiniku aatomi juures. Seega enoolid on α-hüdroksüalkeenid üldvalemiga R¹R²C=CR³OH. 
Enoolid on tasakaalus isomeerse aldehüüdi või ketooniga, kuid on tavaliselt palju vähem stabiilsed kui aldehüüdid või ketoonid. Siin on tegemist enoolidele iseloomuliku keto-enooltautomeeria nähtusega.
Vessela Dolõna (Tarutõne rajoon)

Tuntud inimesi

Vessela Dolõnas on sündinud Eestis tegutsenud vaimulikud Johannes von Törne ja Moritz Maximilian von Busch.
Vessela Dolõna on 2014. aastal taasasutatud Ukraina Rahvuskaardi esimese ülema kindralleitnant Stepan Poltoraki sünnikoht.
Sangaste kirikumõis

Sangaste kirikumõis (saksa keeles Pastorat Theal) oli kirikumõis Sangaste kihelkonnas Tartumaal.
Lembelind

Kirjeldus

Lembelinnud on 13–17 cm pikkused ning kaaluvad 40–60 g. Võrreldes teiste papagoilastega on nad üpris väikesed. Neid iseloomustab väike saba ning kehaga võrreldes suhteliselt massiivne ja terav nokk. Metsikud lembelinnud on tavaliselt alakehast kaelani rohelised, ülakeha katavad sõltuvalt liigist mustad, kollased, rohelised, punased, oranžid vms tooni suled. Serengeti lembelinnul, mustpõsk-lembelinnul ja akaatsia-lembelinnul on silma ümber silmatorkavam valge ring kui teistel liikidel. Kadaka-lembelinnud, hallpea-lembelinnud ja mask-lembelinnud on sooliselt dimorfsed.
Tadeusz Rozwadowski

Tadeusz Rozwadowski  (19. mai 1866 Babin – 18. oktoober 1928 Varssavi) oli Poola sõjaväelane.
1922 anti talle Vabadusristi I liik 2. järk.
Purpura

Teke

Suur soodumud on lapsel, kellel on püsivad nahalaigud, viirus- või mõni muu infektsioon. Purpura lööve esineb harva. 
Purpura võib olla üks diagnoosile viitav võtmesümptom.

Viirusejärgsed tagajärjed

Henoch-Schönlein purpura (üks haigusvormidest) põhjustab liigeste valulikkust, vahel turset, kõhuvalu ja neerupõletikku, ka iseloomulikku püsivat löövet tavaliselt reaktsioonina viirusinfektsioonile. Lööve võib järgnevate infektsioonide järel taas ilmuda. Trombotsütopeeniline purpura on MMR-vaktsineerimise järel harvaesinev kõrvaltoime ja ilmneb lööbena, mis koosneb väikestest sinikas arnastest laikudest, mis ilmuvad kuue nädala jooksul peale vaktsinatsiooni.

Mida teha?

Kontakteeruge kohe oma arsti või kiirabiga. Kuigi purpura põhjus ei ole tavaliselt tõsine, on väga oluline välja lülitada ägedad infektsioonid nagu meningokokiline septitseemia või meningiit.
Suur-Boose järv

Suur-Boose järv (ka Boose Suurjärv) on järv Võrumaal Antsla vallas Kobela aleviku ja Madise küla piiril. Järve pindala on 12,2 ha.
Päär Pärenson

Päär Pärenson ehk MC J.O.C (sündinud 3. märtsil 1979 Rakveres) on eesti tantsija, koreograaf ja räppar.
Ta lõpetas gümnaasiumi Rakveres. Aastatel 1999–2003 õppis ta Viljandi Kultuurikolledžis, mille lõpetas tantsija ja koreograafina. Paralleelselt õpingutega osales ta Katrin Essensoni lavastuses "Vastavalt seadusele" (2001) ja Renate Valme "Salapärased kõlad nii norskavas öös" (2002) ning lavastuses "Mobile home" (2003) tantsijana. Ta tegi kaasa ka Thomas Lehmeni Berliinis esietendunud "Schreibstücki" Mart Kangro versioonis Eestis (2002).
Hiljem töötas Pärenson Helsingis Koko Teatteris soome koreograafi Mikko Orpanaga kaasaegse tantsu lavastuses "Valtiomies II" (2003–2004) ning läks Hollandisse, et tantsida Groningeni Grand Theatre’s Club Guy & Roni lavastuses "Myrrh & Cinnamon" (2004–2005). Mõlemat on näidatud ka Eestis.
2005. aastal osales ta Oksana Titova ja Taavet Janseni tantsulavastuses "The Last Hairy", mida on saatnud menu ka Londonis, ning mis võitis 2006. aastal Eesti Teatriliidu tantsupreemia. Taavet Janseniga on ta koostööd teinud kestva projekti "Music Is Movement" ja lavastuse "Algorütm" (2007) raames. Pärenson on Oksana Titovaga koostööd teinud tema ja Juhan Ulfsaki lavastuses "Roots" (2006) tantsijana ja balletis "Hamlet" koreograafi assistendina.
Lisaks tantsule on Päär olnud laval ka draamanäitlejana ("Uus Elysium", "Minu Tartu", "Krabattabark") ning solistiks elektroonilist tantsumuusikat tegevale ansamblile Def Räädu ja Bashment Kingz Soundile.
Tanel Lepsoo

Tanel Lepsoo (sündinud 6. juunil 1970 Tartus) on eesti romanist ja tõlkija. Ta on Tartu Ülikooli maailma keelte ja kultuuride kolledži lektor ning asedirektor.

Haridus

Ta lõpetas 1988. aastal Tartu 15. Keskkooli ning 1993. aastal Tartu Ülikooli bakalaureusekraadiga prantsuse keele ja kirjanduse alal. Magistrikraadi sai ta 1994. aastal Pariisi 3. Ülikoolist (Sorbonne-Nouvelle) teatri ja etenduskunstide alal. 2006. aastal kaitses ta Tartu Ülikoolis doktorikraadi tööga "Autorifiguuri avaldumine tänapäeva prantsuse näitekirjanduses: representatiivsest ise-subjektist efemeerse ise-subjektini".

Töökäik

Tanel Lepsoo oli aastail 1989–2004 Tartu Descartes'i Lütseumi prantsuse keele ja kirjanduse õpetaja, aastail 1993–1994 ning 1998–1999 Pariisi ida keelte ja kultuuride instituudi eesti keele ja kirjanduse õpetaja, aastail 1994–2005 Tartu Ülikooli germaani-romaani filoloogia osakonna prantsuse keele ja kirjanduse õpetaja (samal ajal 1996–1998 ka Tartu Õpetajate Seminari prantsuse keele õpetaja). Aastast 2006 on ta Tartu Ülikooli lektor.
Aarne Anmann

Aarne Anmann (sündinud 6. aprillil 1957 Tartus) on eesti kirjanik.
Alates 2001. aastast elab Valga linnas. Tegeleb vähesel määral ka kirjastamisega (enda looming).
3. strategeem

3. strategeem on üks 36 strategeemist ehk sõjakavalusest. See ütleb "tappa võõra noaga" ehk soovitab vahendaja, variisiku või asendaja kasutust.
Alibi. Mõjutus kaudsel teel ilma ennast avalikustamata.

Näited

Cheni riigi vürst Huan kavandas Kuai riigi vallutamist. Ta käsul koostati selle parimatest ametnikest ja sõjajuhtidest nimekiri. Huan kirjutas ühepoolse kohustuse säilitada peale naaberriigi äravõtmist nende kõrged kohad ja tagada neile riigimaade jaotamise. Selle kinnitamiseks ehitas ta altari, lasi läbi viia suurejoonelise ohvritoomise ja kinnitas võetud kohustusi püha vandega Taevale. Naaberriigi vürst saanult sellest kuulda luges neid juba ette reeturiteks ja lasi nad hukata. Huan võttis ilma peata (eliidita) jäänud riigi kergelt ära. 
Lu riigis, mida ähvardas Chii ründeoht, olev Konfutsius saatis oma õplase Chiid veenma, et see tungiks kallale hoopis Wu'le. Wu'sse veenma, et see Chiile kallale ja Chin'isse veenma, et see Wu'le kallale. Lu pääses sõjast.  
Taavetile hakkas Uria naine meeldima ja ta lasi Uria panna lahingus raskele kohale. Pärast naise leina võttis ta naise ära. Ent Issanda silmis ei leidnud ta tegu armu.
Nõukogude luuraja Richard Sorge (Ramsai) soodustas Jaapani agressiooni suunamist mitte NSV Liidu, vaid USA vastu. Stalin kasutas seda võtet ohtralt lastes fabritseerida materjale, mille alusel kohtuorganid (kolmas isik) viisid läbi protsesse. 
Levinud poliitikas, vastuluures ja allmaailmas. Pakutakse katust ja asja tõsiselt võtmiseks ründab ennem või pärast seda kolmas osapool. Sellega on seotud omad ohud. USA toetas raha ja vahendeid lugemata ja kontrollimata Afganistani võitlust NSVL vastu. Selle üheks tulemuseks oli ka Usāmah ibn Lādini, Al-Qā‘idah ja Talibani väljaarengu soodustamine ning kaasaaitamine 11. septembri terrorirünnakute lähenemisele.
Henn Oit

Henn Oit (sündinud 2. jaanuaril 1956 Tallinnas) on Eesti arvutiteadlane.

Elulugu

Henn Oit on Edgar ja Lydia Oidi poeg, Monika Oidi vend.
Lõpetas 1974 Tallinna 1. Keskkooli ja 1979 Tallinna Polütehnilise Instituudi elektrotehnikateaduskonna, tehnikakandidaat (1989, Küberneetika Instituudi), väitekiri "Bilineaarsete ja triivivate parameetritega lineaarsete süsteemide stohhastiline juhtimine". Olnud 1977–1084 TPI Küberneetika Instituudi insener ja aspirant, 1985–1993 juhtimissüsteemide osakonna nooremteadur, aastast 1994 töötab Eesti Pangas (1995– osakonnajuhataja). Analüüsinud osaliselt vaadeldavaid stohhastilisi süsteeme. 20 teadustrükist.
Maaja Hallik

Teatris

Peegel – K. Riismaa "MPTT", lav. M. Palm ja A. Sepp, TÜ VKA 2010
Eri rolle – V. Pelevin "Kollane nool", lav. M. Koldits, Ugala Teater 2011
Lõvi (diplomiroll) – T. Egner "Kardemoni linna röövlid", lav. V. Kirs, Ugala Teater 2011
Liisa, Riina, Bianka (diplomirollid) – M. Karu "Nullpunkt", lav. J. Juhanson, Rakvere Teater, 2011
Tema Majesteet Grace, Hani Hanna (diplomirollid) – G. Stiles "Inetu!", lav. K. Komissarov, Ugala Teater 2011
Maaja (diplomiroll) – "UNISTA!TUD", lav. M. Palm, Ugala Teater 2013
Noor Naine (diplomiroll) – "Arioso", lav. T. Tubin, Ugala Teater 2013

Kuuldemängudes

Jaanika Laurits – J. Ashilevi "Minakassett", lav. A. Noormets, Raadioteater 2010
Rinnakas Pomm, Liisi (diplomirollid) – S. Turunen "Jänkutüdruk", lav. T. Tubin, Raadioteater 2012

Televisioonis

Tütarlaps – Teleseriaal "Ühikarotid", rež. E. Kuld, 2010
Moonika – Teleseriaal "Saladused", rež. A. Tammiksaar, 2010
Liisa – Teleseriaal "Saladused", rež. A. Tammiksaar, 2012
Norbert Kaareste

Haridus

Lõpetas 2005. a Tallinna Arte Gümnaasiumi, 2009. a lõpetas Tartu Ülikooli ajakirjanduse osakonna bakalaureuseõppe suhtekorralduse erialal ja 2013. a Tallinna Ülikoolis Informaatika Instituudi teadusmagistriõppe.

Töö

Oli 2006–2007 Kaitseväe reporter-toimetaja ajalehes Sõdurileht, 2010–2014 Elroni müügi- ja kommunikatsioonijuht, 2015-2017 Alexela kommunikatsioonijuht ning alates 2018. aastast on ta Callisto kommunikatsioonibüroo meeskonnas. 
On töötanud ka ajakirjanikuna ajalehes Postimees, Tartu raadios Sun FM (endine Tartu Raadio), ajakirjas Arvutimaailm.  
Töötab ühtlasi ka pulmaisa ja õhtujuhina

Isiklikku

Tal on kaks last.
Andres Tennus

Andres Tennus (snd 1971) on eesti fotograaf. 
Ta töötab Tartu Ülikooli multimeedia talituses fotograafina. 
Töid: Tartu ülikooli fotogalerii, fotod Tartu Ülikooli väljaannetele jm.
Martin Nettesheim

Biograafia

Nettesheim õppis õigus- ja majandusteaduskondades Freiburgi Ülikoolis ja aastatel 1983–1987 Berliini Vabas Ülikoolis. 1993. aastal ta sai doktorikraadi Michigani Ülikoolis Ann Arboris. Aastatel 1994–1999 oli Nettesheim teadur Berliini Vaba Ülikooli rahvusvahelise ja Euroopa Liidu õiguse Instituudis. Samuti töötas ta EL õiguse lektorina Potsdami Ülikoolis. 1999. aastal ta asendas prof Oppermanni ning hakkas töötama Tübingeni Ülikooli riigi- ja haldusõiguse õppetoolis. Samal ajal Nettesheim oli Rahvusvahelise ja Majandusõiguse Keskuse (TURCIEL) juhataja. Martin Nettesheim oli külalisõppejõud California Ülikoolis Berkeleys, Nanjingi Ülikoolis, Hiinas ning EL-i ja rahvusvahelise äriõiguse instituudis Kyotos. Aastatel 2003–2005 oli ta õigusteaduskonna dekaan Tübingeni Ülikoolis.

Teadustöö

Tema uurimisvaldkonnad on riigiõigus, põhiõiguste kaitse, Euroopa Liidu õiguse küsimused ning Euroopa ja rahvusvaheline õigus.
Lairahu

Lairahu on väike saar (rahu) Hiiumaa vallas Tareste lahes.
Rahu koordinaadid on 59° 3′ N, 22° 44′ E.
Steel

Steel (kr k stele) on ülalt ahenev, enamasti neljakandiline (harvemini kooniline) reljeefide või raidkirjadega kivisammas, mille tipus võib olla viil või akroteer. Eristatakse haua- ja üriksteele ning pühendreljeefi. Steel esineb ka püsti asetatud kivi- või puuplaadi kujul.
Steele kasutati laialdaselt muistses Lähis-Idas, Mesopotaamias, Kreekas, Egiptuses, Somaalias ja mujal. Enamasti esineb steel hauamonumendina või mälestuskivina. Kuid steelidele pandi kirja ka valitseja välja antud seadusi (vt Hammurapi koodeks, Rosetta kivi); steele kasutati piirikividena maaomandi ja teatud territooriumi märgistamisel, sageli püstitati neid sõjaliste võitude tähistamiseks.
Steeli erikuju on obelisk.
Viffhuseni mõis

Viffhuseni mõis (saksa keeles Viffhusen) oli rüütlimõis, hiljem Lemsalu karjamõis Liivimaal Volmari kreisis Lemsalu kihelkonnas.

Ajalugu

Selle mõisa andis Riia peapiiskop Michael Hildebrand aastal 1504 Albert Stapelile. Tolle tütar Barbara müüs mõisa aastal 1545 500 marga eest Andreas Koskullile. Aastal 1638 oli mõisa omanik George Koskull ja selle pindala oli 1 ning 1/8 adramaad. Toona omandas Riia linn  selle 165 taalri eest. Hiljem kujunes see Lemsalu mõisa osaks.
Hector Berlioz

Louis Hector Berlioz (11. detsember 1803 – 8. märts 1869) oli prantsuse romantiline helilooja. Tihti on teda nimetatud ka suurimaks prantsuse heliloojaks üldse, ent samal ajal ei mõisteta suurt osa tema loomingust tänapäevani. Kindlasti oli Berlioz oma eluajal aga rohkem hinnatud väljaspool oma kodumaad, põhjuseks küllaltki teravad suhted Pariisi konservatooriumiga.

Helilooming

Berliozi sulest pärineb esimene kuulajateni jõudnud romantiline sümfoonia Symphonie Fantastique (1830, Schuberti 8. sümfooniat toona veel ei tuntud), milles autor kasutab tugevalt autobiograafiliste sugemetega programmi. Oma sümfoonilistes teostes on Berlioz aktiivne orkestriarendaja, nende teoste kaudu jõuavad akadeemilisele kontserdilavale nii uued pillid (pikoloklarnet, harf) kui ka sümfonismis varem tundmatud mängutehnikad (col legno keelpillidel). Mitmetes teostes võib täheldada monumentaalsust, plakatlikkust. Berlioz on üks esimesi väljaspool põhilava paiknevate pillimeeste e. banda kasutajaid, erakordsena paistab selliste teoste hulgas 1837. aastal kirjutatud Reekviem, kus lisaks orkestri põhikoosseisule on soovitud nelja vaskpillikoori.
Huvitava faktina tasuks märkida sedagi, et ehkki Berliozi sulest ilmunud traktaati "Harmooniast ja orkestreerimisest" peetakse tänapäevani üheks põhjalikumaks teoreetiliseks teoseks, ei mänginud Berlioz ise korralikult mitte ühtki pilli.
Kits (perekonnanimi)

Kits on eesti perekonnanimi.
2019. aasta 1. jaanuari seisuga oli perekonnanimi Kits 257 inimesel (121 mehel ja 136 naisel). Perekonnanimede levikult on Kts meeste puhul 626. ja naiste puhul 611. kohal.
Nimi on levinuim Valga maakonnas, kus neid on 10 000 elaniku kohta 8,19.
Stanisław Ulam

Stanisław Marcin Ulam, ka Stanley Ulam (13. aprill 1909 Lviv – 13. mai 1984 Santa Fe) oli Poola juudi päritolu matemaatik, kes osales Manhattani projektis.
Ulam astus Lvivi Ülikooli, kuid jätkas 1938. aastal õpinguid Harvardi Ülikoolis ja seejärel Wisconsini Ülikoolis. Tema sõber John von Neumann kutsus ta varsti New Mexicosse osalema salajases projektis.
Ta hakkas kasutama keerulisi integraale ahelreaktsioonide arvutamiseks. Ta näitas, et Edward Telleri varajane vesinikupommi mudel on vigane, ning pakkus välja termotuumapommi Telleri-Ulami konstruktsiooni. Ta kavandas ka tuumakütusega töötavaid allveelaevu ja kosmoserakette.
Ulam andis märkimisväärse panuse ka arvu-, hulga- ja ergoodilisusteooriasse ning algebralisse topoloogiasse. Ta avastas Ulami spiraali.

Tunnustused

Stanisław Marcin Ulam valiti 1967. aastal Ameerika Filosoofiaseltsi liikmeks.
Ussa (Petšora)

Ussa (vene Уса, komi Усва) on jõgi Euroopas. Algab Polaar-Uurali loodenõlvult. Tasandikule laskunud, voolab valdavalt edelasse. Suubub paremalt Petšorasse.
Pikkus 656 km.
Kuensel

Kuensel on Bhutanis ilmuv ajaleht, mis asutati 1967 valitsuse bülletäänina.
2005. aastal oli see ainus riigis ilmuv ajaleht, ilmus kaks korda nädalas.
Aastal 1986 muudeti see inglise, dzongkha ja nepali keeles ilmuvaks nädalaleheks.
Aastal 1992 andis ajalehte välja riiklikku subsiidiumi saav firma.
Aastal 1996 suurendati inglis- ja dzonkhakeelse väljaande mahtu 12 leheküljelt 16 leheküljele ning nepalikeelse väljaande mahtu 8 leheküljelt 12 leheküljele.
Virve Hinnov

Virve Hinnov (sünninimi Virve Laurits, esimesest abielust Virve Milk; 30. oktoober 1915 Tartu – 10. veebruar 2006 Tartu) oli eesti kunstiajaloolane ja museoloog.
Ta lõpetas aastal 1934 Eesti Noorsoo Kasvatuse Seltsi Tütarlaste Gümnaasiumi. Ta õppis Tartu Ülikoolis võõrkeeli ning kunstiajalugu Sten Karlingi õpilasena, oli Eesti Naisüliõpilaste Seltsi liige. Lõpetas 1946. aastal Tartu Riikliku Ülikooli ajaloo-keeleteaduskonna kunstiajaloo eriala.
1942. aastal asus ta tööle Eesti Rahva Muuseumis. 1943. aastast töötas Tartu Kunstimuuseumis maalikoguhoidjana.
Ta korraldas kunstnike tööde näitusi, koostas näitusekatalooge ja ülevaateid kunstnike loomingust. Samuti juhtis ta rahvaülikooli kunstiosakonna tegevust ja pidas loenguid.
General Sherman

General Sherman on USA-s California osariigis Sekvoia rahvuspargis kasvav mammutipuu (Sequoiadendron giganteum). See on maailma suurima tüvemahuga puu – 1486,9 m³.
Puu kõrgus on 83,8 meetrit, tüve ümbermõõt on 31,3 meetrit, tüve suurim läbimõõt on 11,1 meetrit, tüve läbimõõt 1,4 meetri kõrgusel on 7,7 meetrit, suurima oksa läbimõõt on 2,1 meetrit, esimene suurem oks asub maapinnast 39,6 meetri kõrgusel, võra keskmine laius on 32,5 meetrit, puu hinnanguline mass on 2000 tonni. Puu vanuseks on arvatud umbes 1900–2500 aastat.
Puu on saanud nime Ameerika Ühendriikide kodusõja kindrali William Tecumseh Shermani järgi.
Ajaloost on teada, et California linna Trinidadi lähedal kasvanud ühe ranniksekvoia (Sequoia sempervirens) tüvemaht võis olla General Shermanist 15–25% suurem. See ranniksekvoia langes aga 1905. aastal tormi käes.

Märkused

Maailma kõrgeim puu on ranniksekvoia Hyperion – 115,6 meetrit
Assassiinid

Ajalugu

Assassiinide sekti/ordu ajaloost ja tema asutamisest puuduvad usaldusväärsed andmed. Kõige objektiivsemate kirjutiste alusel asutati assasiinide ordu enne aastat 1000 m.a.j. aladel, mida kutsuti Pärsiaks. Organisatsiooni loojaks loetakse šeik Al-Hassani või Hasan-i Sabbahi. Teada on, et ajal kui ristisõjad Jeruusalemma algasid, oli see ühendus juba täies elujõus ning teatud ja kardetud eriti valitsevate klasside hulgas juba mitu sajandit. Paljud islami vaimulikud ei pea seda ordut "õigeks Muhamedi järgijaks" tema oletatavate sidemete alusel kristliku ilmaruumiga ja mahhinatsioonide ning koostöö pärast esimeste kristlike Jeruusalemma kuningatega. Ürikutesse on kirjutatud ka assasiinide suhetest Templiorduga, mis oli vastuoluline alates koostööst kuni avalike konfliktideni. Islami usuvoolude Šiiitide ja sunniitide vahelises vastuolus toetasid assasiinid 12. sajandil šiiitide ismailiite. Islami maades on see ordu siiani tuntud ja kardetud kuigi puuduvad usaldusväärsed andmed selle kestmise kohta tänapäevani. Spekuleeritakse ka, et ordu on tänapäeval sidemetes enamiku suurte riikide salateenistuste ja maffiagruppidega ning teenib raha, müües oma üle tuhandeaastase tegevuse metoodikat.

Meetodid

Assassiinid said uusi liikmeid üldjuhul orjakaubanduse vahendusel. Noored poisid anti kasvatada mõne üliku õukonda, kus ta läbis sõjalise ja võitluskunstide algtreeningu. Nende noorukite hulgast valiti välja kõige lootustandvamad ning pärast seda, kui neid oli koheldud eriti halvasti, uimastati nad ja viidi assasiinide lossi. Seal hoiti neid pidevalt narkouimas, kuid anti parimat toitu ning nad said vabalt valida tollaste ilustandardite järgi parimaid orjatare omale seksuaalpartneriteks. Pärast sellist "paradiisi" viidi nad ühel päeval teadvusetult oma vana peremehe juurde tagasi. Siis pakuti neile, et assasiinid ostavad ta välja, kuna teavad paradiisi saladust. Vastutasuks pakuti pääsemist paradiisi hea teenistuse korral. Paljastades isikule fakte tema viibimisest "paradiisis" olid sellised värbamised suhteliselt edukad.
Assasiinide põhirelvaks ülesande täitmisel oli pistoda, kuid kasutati ka muid terariistu ja vahendeid, mis on säilinud tänapäevani – näiteks mini-ambu, viskenuga. Välditi kõrvaliste isikute tapmist, kuid samas tehti tapmisest vaatemäng, mida üldjuhul "etendati" mõnes avalikus kohas, näiteks turul, tänaval, isegi mošees.
Teada on, et kasutati ka nn psühholoogilise sõja võtteid, näiteks leidis ohver hommikul oma voodist assasiinide sümboolikaga noa, mis tähendas: me võiksime sind tappa, kui sa ei tee seda, mida me soovime (või soovib meie klient).
Coober Pedy

Coober Pedy on linn Austraalias Lõuna-Austraalia osariigi põhjaosas 846 km Adelaide'ist põhja pool.
Coober Pedy geograafilised koordinaadid on 29° 0′ 40″ S, 134° 45′ 20″ E. Linn asub Darwinit Port Augustaga ühendava Stuarti maantee ääres.
2011. aasta rahvaloenduse järgi elas linnas 1695 inimest, neist 953 meest ja 742 naist. Elanikest üle 16 protsendi ehk 275 olid Austraalia põliselanikud.
Linna on nimetatud maailma opaalipealinnaks, sest seal toodetakse umbes 70 protsenti maailma opaalidest. Linna ümbruses on rohkem kui 70 opaalikaevandust. Eelkõige on Coober Pedy aga tähelepanu äratanud sellega, et inimesed elavad ja töötavad maa all.
Piirkonnas elasid aborigeenid juba ammustest aegadest. Esimese teadaoleva eurooplasena sattus sinna šoti maadeuurija John McDouall Stuart 1858. aastal. Aastal 1915 avastati esimesed opaalileiukohad ja rajati asula. Esimesed elanikud asusid Coober Pedysse 1916. aastal. Et linn asub kõrbes ja õhutemperatuur ulatub sageli üle 40 °C, hakkasid juba Esimesest maailmasõjast tagasi pöördunud sõdurid Euroopas nähtud kaevikute eeskujul endale maa sisse eluasemeid kaevama. Tänapäeval läheb elamu uuristamine kaljusse maksma umbes sama palju nagu maa peale maja ehitamine. Maa all tegutsevad ka nii kirikud kui ka kauplused.
Pärast Stuarti maantee valmimist 1980. aastate lõpus sai Coober Pedy elanike oluliseks tuluallikaks ka turism.
Coober Pedyl on umbes 42 km kaugusel edelas asuva Manguri jaama kaudu raudteeühendus nii põhja- kui ka lõunaranniku suurlinnadega. Jaamas peatub Adelaide'i ja Darwini vahet sõitev reisirong The Ghan. Linnas on lennujaam, mille kaudu on lennuühendus Adelaide'iga.
Coober Pedys on ilma muruta golfiväljak. Golfi mängitakse kuumuse tõttu öösiti ja helendava palliga. Linnas tegutseb Austraalia jalgpalli meeskond.
Montgomery Burns

Charles Montgomery Burns (Mr. Burns) on joonissarja "Simpsonid" tegelane.
Ta on Springfieldi tuumajaama omanik ja Homer Simpsoni ülemus. Teda kujutatakse joonissarjas väga vana mehena, kuid täpne iga on sarja osades erinev.
C. M. Burnsi isa oli kolonel Clifford Burns ja ema Daphne Burns. Burnsi väga kuulsad väljendid on "Excellent!" ja "Release the hounds!"
Poka Põrguvaluläte

Poka Põrguvaluläte on ohvriallikas Tartumaal Võnnu kihelkonna Poka külas.